

**РЕПУБЛИКА СРБИЈА**

**ЈАВНИ ИЗВРШИТЕЉ**

**АЛЕКСАНДАР ТОДОРОВИЋ**

**КРАГУЈЕВАЦ**

**Др Зорана Ђинђића бр.22/2**

**Телефон: 034/209-242**

**Број предмета: ИИВ 177/18**

Дана: 12.08.2025. године

**број предмета суда: И Ив-513/2018**

Јавни извршитељ Александар Тодоровић, Крагујевац, у извршном предмету извршног повериоца ФОНД ЗА РАЗВОЈ РЕПУБЛИКЕ СРБИЈЕ, Ниш, ул. Булевар Немањића бр. 14а, МБ 07904959, ПИБ 100121213, (огранак Београд, ул. Кнез Михајлова бр. 14), чији је пуномоћник адв. Иван Ћаловић, Чачак, Б.Јанковића бр.37, против извршног дужника Саша Несторовић, Лапово, ул. Светог Саве бр. 104, ради наплате новчаног потраживања, на основу чл. 23, 219, 236, 237, 238, 240, 241. и 242. Закона о извршењу и обезбеђењу, донео је дана 12.08.2025. године:

# З А К Љ У Ч А К

**I ОДРЕЂУЈЕ СЕ** друга јавна продаја покретних ствари извршног дужника пописаних на записнику од 19.02.2025. године и то:

1. Телевизор марке „SHARP“ – процењена вредност 12.000,00 динара,
2. Дрвени сто овални – процењена вредност 6.000,00 динара,
3. Три дрвене столице – процењена вредност 6.000,00 динара,
4. Угаона гарнитура дрвена – процењена вредност 10.000,00 динара,
5. Фотеља од мебла црвене боје – процењена вредност 3.000,00 динара,
6. Машина за прање судова „VOX“ – процењена вредност 10.000,00 динара,
7. Кухиња без шпорета електричног – процењена вредност 30.000,00 динара,
8. Телевизор марке „VOX“ - процењена вредност 10.000,00 динара.

**II ПРОДАЈА** ће се обавити усменим јавним надметањем, а друго јавно надметање ће се одржати дана 10.09.2025. године у 11:00 часова у канцеларији овог јавног извршитеља Крагујевац, Др Зорана Ђинђића бр.22/2.

**III** На другом јавном надметању покретна ствар не може бити продата испод цене од 50 % од процењене вредности ствари.

**IV** Понуђач са највећом понудом дужан је да плати цену за покретну ствар најкасније у року од 8 (осам) дана од дана доношења закључка о додељивању покретне ствари, што ако не учини у наведеном року, покретна ствар ће бити додељена другом по реду понудиоцу, односно трећем по реду понудиоцу ако други по реду понуђач не плати понуђену цену у року који ће бити одређен посебним закључком овог јавног извршитеља и тако редом док се не исцрпе сви понудиоци са списка.

**V** Заинтересована лица дужна су да пре одржавања јавног надметања на име јемства уплате 10% од процењене вредности ствари на наменски рачун овог јавног извршитеља број **265-3310310002158-82** са позивом на број ИИВ 177/18 **најкасније** 3 (три) дана пре одржавања првог усменог јавног надметања.

**VI** Лица која претходно нису положила јемство на начин и у року као у ставу V изреке, не могу учествовати на овом јавном надметању.

**VII** Пописане ствари могу се видети само уз претходну најаву јавном извршитељу.

**VIII** Трошкови извршења падају на терет извршног дужника.

**ПОУКА О ПРАВНОМ ЛЕКУ:**

Против овог закључка нијe дозвољен приговор.

|  |  |  |
| --- | --- | --- |
|  |  | **ЈАВНИ ИЗВРШИТЕЉ**\_\_\_\_\_\_\_\_\_\_\_Александар Тодоровић |

Дн-а

1. пуномоћнику извршног повериоца

2. извршном дужнику

3. Комори јавних извршитеља за огласну таблу

4. Основном суду у Крагујевцу за огласну таблу и интернет страницу (информатичару)